SOLAR เซ็ง ต้นทุนพุ่งทำ Q1/59 พลิกขาดทุน
SOLAR เผย Q1/59 พลิกขาดทุนมาที่ 21.62 ลบ. จากปีก่อนที่มีกำไร 2.39 ลบ. แจงต้นทุน ในการติดตั้งและก่อสร้างโรงไฟฟ้าฯเพิ่มขึ้น เช่นเดียวกับค่าใช้จ่ายในการขายและบริหาร
16 พ.ค. 2559

บริษัท โซลาร์ตรอน จำกัด (มหาชน) หรือ SOLAR รายงานผลการดำเนินงานไตรมาส 1/59 สิ้นสุดวันที่ 31 มี.ค.59 (รวมบริษัทย่อย) มีผลขาดทุนสุทธิ 21.62 ล้านบาท หรือขาดทุนสุทธิ 0.04 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 2.39 ล้านบาท หรือมีกำไรสุทธิ 0.01 บาทต่อหุ้น
โดยผลการดำเนินงานในไตรมาสดังกล่าวที่พลิกเป็นขาดทุน เนื่องจากบริษัทมีต้นทุนขาย และต้นทุนในการติดตั้งและก่อสร้างโรงไฟฟ้าฯเพิ่มขึ้น เช่นเดียวกับค่าใช้จ่ายในการขายและบริหาร